ལོ་ངོ་ལྔ་སྟོང་ལྷག་གི་འོད་སྟོང་འབར་བའི་དཔལ་ཡོན་དང་།ལོ་ངོ་ཆིག་བརྒྱ་བདུན་ཅུ་ལྷག་གི་དཔའ་ངར་ཞུམ་མེད་ཀྱི་འགྲན་རྒོལ།ལོ་ངོ་བདུན་ཅུར་ཉེ་བའི་རིང་སྐད་གསང་མཐོན་པོས་གླུ་དབྱངས་ལེན་བཞིན་དྲག་ཏུ་སྐྱོད་པ་སྟེ།མི་རིགས་ཤིག་ལ་བླངས་ནས་འཛད་མཐའ་མེད་པ་ལྟ་བུའི་སྒུལ་ཤུགས་སྩོལ་མཁན་དེ་སུ་ཞིག་ཡིན་ནམ།རྒྱལ་ཁབ་ལ་འཆི་ཁར་གསོན་ལམ་རྙེད་པ་ལྟ་བུའི་འདེགས་སྐྱོར་སྩོལ་མཁན་དེ་སུ་ཞིག་ཡིན་ནམ།དེ་ནི་རླབས་ཆེ་བའི་མི་དམངས་དང་།རླབས་ཆེ་བའི་མི་རིགས་ཡིན་ལ།ཀྲུང་གོ་མི་དམངས་ཀྱིས་དུས་ཡུན་རིང་བའི་འབད་བརྩོན་ཁྲོད་གསོ་སྐྱོང་དང་།རྒྱུན་འཛིན།འཕེལ་རྒྱས་བཅས་སུ་བཏང་བའི་རླབས་ཆེ་བའི་མི་རིགས་སྙིང་སྟོབས་ཡིན།སྤྱི་ཁྱབ་ཧྲུའུ་ཅི་ཞི་ཅིན་ཕེན་གྱི་གསུང་བཤད་གལ་ཆེན་ལས།ང་ཚོའི་རླབས་ཆེ་བའི་མི་རིགས་སྙིང་སྟོབས་ཀྱི་ཕུན་སུམ་ཚོགས་པའི་བསྟན་དོན་དེ་གནད་ལ་འཁེལ་བ་ཞིག་རྒྱས་བཤད་མཛད་ཡོད་དེ།མི་དམངས་ཀྱིས་དཀའ་ངལ་ཁྱད་གསོད་ཀྱིས་ངལ་རྩོལ་དང་།གསར་གཏོད།གསར་སྐྲུན་བཅས་བྱས་པས།ད་ལྟ་རང་རྒྱལ་གོམ་ཁ་ཆེན་པོས་འཛམ་གླིང་གི་སྔོན་གྲལ་དུ་ཚུད་པ་དང་།མི་དམངས་ཀྱིས་རྙིང་དོར་གསར་ལེན་དང་འབད་བརྩོན་ལྷོད་མེད་བྱས་པས།ད་ལྟ་ང་ཚོར་ཡོད་པའི་ཡོད་ཚད་གསར་སྐྲུན་བྱས་པ་ཡིན།མི་དམངས་ཀྱིས་མཐུན་སྒྲིལ་རྡོག་རྩ་གཅིག་སྒྲིལ་དང་ཕྱར་པ་གྲུ་འདེགས་ཀྱི་ཚུལ་དུ་ཧུར་སྐྱེད་བྱས་པས།ད་ལྟའི་གཞན་གྱིས་ཡིད་སྨོན་བྱེད་པའི་འཕེལ་རྒྱས་ཀྱི་གྲུབ་འབྲས་གསར་གཏོད་བྱས་པ་ཡིན།མི་དམངས་ཀྱིས་ཕུགས་འདུན་ཡིད་ལ་བཅངས་པ་དང་དོན་གཉེར་ལྷོད་མེད་བྱས་པས།ད་ལྟ་ང་ཚོར་ཀྲུང་ཧྭ་མི་རིགས་ཀྱི་བསྐྱར་དར་རླབས་པོ་ཆེ་མངོན་འགྱུར་བྱེད་པར་ལོ་རྒྱུས་སྟེང་གི་དུས་སྐབས་གང་དང་གང་ལས་ཀྱང་སྔར་ལས་ཉེ་ཞིང་སྔར་ལས་ཡིད་ཆེས་དང་ནུས་པ་ཡོད་དུ་བཅུག་པ་བཅས་གཏིང་ཟབ་ཏུ་བསྟན།ཀྲུང་ཧྭ་མི་རིགས་ཀྱི་རླབས་ཆེ་བའི་གསར་སྐྲུན་སྙིང་སྟོབས་དང་།རླབས་ཆེ་བའི་འབད་བརྩོན་སྙིང་སྟོབས།རླབས་ཆེ་བའི་མཐུན་སྒྲིལ་སྙིང་སྟོབས།རླབས་ཆེ་བའི་ཕུགས་བསམ་སྙིང་སྟོབས་བཅས་དར་སྤེལ་བཏང་ན།ང་ཚོར་འཕེལ་རྒྱས་དང་ཡར་ཐོན་ཡོང་བའི་ཤུགས་ཆེན་པོའི་སྙིང་སྟོབས་ཀྱི་སྒུལ་ཤུགས་ཡོད་པས།སྔར་ལས་དཔའ་ངར་ཆེ་བའི་འགྱིང་ཉམས་ཀྱིས་འཛམ་གླིང་མི་རིགས་ཀྱི་ནགས་ཚལ་ཁྲོད་ནས་འགྱིང་ངེར་ལང་ཐུབ།